
                                                                                                             APROBAT

                                                                                                               PRIMAR

                                                                                         Dr. ing. Gheorghe Ciuhandu 

REFERAT

privind înfiinţarea şi aprobarea structurii organizatorice, a statului de funcţii, a numărului de posturi şi a regulamentului de organizare şi funcţionare a Serviciului Public Comunitar Local de Evidenţă a Persoanelor  


În conformitate cu prevederile art.1 al. (1) din O.G. nr.84/2001 – privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările şi completările ulterioare, şi ale art.1 al. (1) din H.G. nr. 2104/2004 – pentru aprobarea Metodologiei privind criteriile de dimensionare a numărului de funcţii din aparatul serviciilor publice comunitare de evidenţă a persoanelor, constituirea patrimoniului şi managementul resurselor umane, financiare şi materiale: „În subordinea fiecărui consiliu local al comunelor, oraşelor, municipiilor, precum şi a consiliilor locale ale sectoarelor municipiului Bucureşti se organizează câte un serviciu public comunitar local de evidenţă a persoanelor.” 


De asemenea, în conformitate cu prevederile art.4 al.(1) din O.G. nr.84/2001, serviciile publice comunitare locale de evidenţă a persoanelor se înfiinţează în subordinea consiliilor locale ale comunelor, oraşelor, municipiilor prin reorganizarea compartimentelor de stare civilă din aparatul propriu al consiliilor locale şi a formaţiunilor locale de evidenţă a populaţiei din structura Ministerului Administraţiei şi Internelor. 

În conformitate cu prevederile art.1 al.(2) din O.G. nr.84/2001: „Serviciile publice comunitare de evidenţă a persoanelor asigură atât întocmirea, păstrarea, evidenţa şi eliberarea actelor de stare civilă, a cărţilor de identitate, a cărţilor de alegator şi a listelor electorale, cât şi desfăşurarea activităţilor de primire a cererilor şi de eliberare a paşapoartelor simple, permiselor de conducere, certificatelor de înmatriculare a vehiculelor şi a plăcilor cu numere de înmatriculare, în sistem de ghişeu unic.”


În conformitate cu prevederile art.9 al. (3) din O.G. nr.84/2001 şi ale art.4 al (1) din H.G. nr. 2104/2004: „Structura organizatorică, statul de funcţii, numărul de posturi şi regulamentul de organizare şi de funcţionare ale serviciilor publice comunitare locale de evidenţă a persoanelor se stabilesc prin hotărâre a consiliilor locale, cu avizul Inspectoratului Naţional pentru Evidenţa Persoanelor.” 


În conformitate cu prevederile art.4 al (2) din H.G. nr. 2104/2004: „Numărul de posturi aferent fiecărui serviciu public comunitar local de evidenţă a persoanelor se stabileşte în condiţiile al.(1), în funcţie de numărul populaţiei din unitatea administrativ-teritorială deservită, după cum urmează: a) cel puţin 35 de posturi pentru o populaţie de peste 300.000 de locuitori.” 

În conformitate cu prevederile art.5 al. (2) din H.G. nr. 2104/2004: „Posturile necesare funcţionării serviciilor publice comunitare locale de evidenţă a persoanelor se asigură din posturile aprobate potrivit statelor de funcţii ale birourilor sau formaţiunilor locale de evidenţă informatizată a persoanelor şi din cele aflate în cadrul oficiilor de stare civilă ale consiliilor locale.”

 
De asemenea, potrivit art.6 din H.G. nr. 2104/2004: „Personalul serviciilor publice comunitare de evidenţă a persoanelor este format din poliţiştii detaşaţi în condiţiile legii, funcţionari publici şi personal contractual.”

În conformitate cu prevederile art.7 din H.G. nr. 2104/2004: „(1) Poliţiştii detaşaţi în condiţiile legii la serviciile publice comunitare de evidenţă a persoanelor se numesc pe funcţii similare celor avute la structurile teritoriale de evidenţă informatizată a persoanelor, în măsura în care există asemenea funcţii în statele de organizare ale acestor servicii. (2) Drepturile cuvenite poliţiştilor prevăzuţi la al.(1) se asigură din bugetele locale ale unităţilor administrativ teritoriale în subordinea cărora sunt organizate serviciile publice comunitare de evidenţă a persoanelor la care au fost detaşaţi, precum şi din bugetul Ministerului Administraţiei şi Internelor, în condiţiile legii.”

De asemenea, potrivit art.8 din H.G. nr. 2104/2004: „(1) Personalul serviciilor publice comunitare de evidenţă a persoanelor, încadrat pe posturile prevăzute la art. 5 al.(2), beneficiază de stabilitate în funcţie, iar în cazul personalului contractual şi al funcţionarilor publici, aceştia îşi păstrează toate drepturile dobândite anterior. (2) Gestionarea activităţii de resurse umane pentru poliţiştii detaşaţi la serviciile publice comunitare de evidenţă a persoanelor se face de către structura de specialitate din Inspectoratul Naţional pentru Evidenta Persoanelor.”

În conformitate cu prevederile art. 11 din H.G. nr.2104/2004: 

(1) Preluarea de către consiliile locale, judeţene, respectiv de către Consiliul General al Municipiului Bucureşti, de la Ministerul Administraţiei şi Internelor a activităţii structurilor teritoriale ale Direcţiei de evidenţă a populaţiei, respectiv a personalului şi fondurilor financiare pentru asigurarea cheltuielilor curente şi de capital aferente acestei activităţi, prevăzute pentru anul 2005, inclusiv a cheltuielilor de personal pentru poliţiştii detaşaţi la serviciile publice comunitare locale, judeţene, respectiv la Serviciul public comunitar de evidenţă a persoanelor al municipiului Bucureşti, se face prin protocol încheiat între părţile implicate, până la data de 31 decembrie 2004.

    
(2) Bunurile mobile şi imobile care au fost destinate activităţilor de evidenţă a persoanelor şi transmise, în condiţiile legii, din proprietatea publică sau privată a statului şi din administrarea Ministerului Administraţiei şi Internelor în proprietatea publică a unităţilor administrativ-teritoriale şi în administrarea consiliilor locale se exploatează numai de către serviciile publice comunitare pentru evidenţa persoanelor, potrivit destinaţiei lor.

    
(3) Necesarul minim de dotări cu materiale şi alte bunuri destinate desfăşurării activităţii serviciilor publice comunitare de evidenţă a persoanelor se stabileşte în mod unitar la nivelul ţării, prin normative elaborate de Inspectoratul Naţional pentru Evidenţa Persoanelor.

    
(4) Schimbarea destinaţiei bunurilor prevăzute la al. (2) de către consiliile locale se poate face, cu avizul Inspectoratului Naţional pentru Evidenţa Persoanelor, numai dacă se asigură în continuare condiţiile necesare bunei funcţionări a serviciilor publice comunitare de evidenţă a persoanelor, cu îndeplinirea normativelor privind necesarul minim de dotări prevăzut la al. (3).

   
 (5) Dotarea serviciilor publice comunitare de evidenţă a persoanelor, constituite în condiţiile legii, se stabileşte de consiliile locale, cu avizul Inspectoratului Naţional pentru Evidenţa Persoanelor referitor la îndeplinirea normativelor privind necesarul minim de dotări prevăzut la alin. (3).

În conformitate cu prevederile art.9 al.(2) din H.G. nr.2104/2004: „Numirea şi eliberarea din funcţie a şefilor serviciilor publice comunitare locale de evidenţă a persoanelor se fac de către consiliile locale, cu avizul Inspectoratului Naţional pentru Evidenţa Persoanelor, în condiţiile legii.”


Având în vedere cele de mai sus, propunem înfiinţarea şi aprobarea structurii organizatorice (organigrama), a statului de funcţii, a numărului de posturi şi a regulamentului de organizare şi funcţionare a Serviciului Public Comunitar Local de Evidenţă a Persoanelor.   

Cu privire la numărul de posturi aferente acestui serviciu, având în vedere prevederile art.4 al. (1), (2) şi (4) – „La nivelul serviciilor publice comunitare locale de evidenţă a persoanelor ale sectoarelor municipiului Bucureşti, dimensionarea numărului de posturi se va face după criteriul "un post la 6.000 de locuitori, la care se adaugă posturile necesare pentru constituirea compartimentelor de informatică.” din H.G. nr.2104/2004, precum şi faptul că Municipiul Timişoara poate fi asimilat, în privinţa numărului de locuitori, unui sector al municipiului Bucureşti, propunem ca acesta să fie 85. 

                      Şef Serviciu Juridic                         Şef Birou Resurse Umane
                     Mirela Lasuschevici                                    Rodica Driha
